Bréf um Bergman, kæru FME, bankaleynd og mögulega glæpi

Eins og í Bergman

Þetta Spron dæmi er líka áhugavert…þá sennilega hvernig hjón tala ekki saman. Gæti verið Ingmar Bergman mynd. Ískaldir kvöldverður og í framhaldi hjón í náttfötum, engir segir neitt.

Nema hvað að hún skynjar að selja þarf hlutabréf og það snögglega.

Með þægilegum gróða.

Hann veit ekki neitt, að hafa verið giftur femme fatale…en hefur á CV sínu að hann hafi verið stjórnarformaður í Sparibanka á Íslandi

- - -

Kæru vísað frá

Til hamingju með þetta Egill.

Ég verð samt að segja að þessi kæra kemur ákaflega undarleg fyrir. Hundruð miljarða hafa verið sviknir í gegnum gígantískt ENRON-líkan svindlvef sem lang stærsti hlutinn af viðskiptalífi landsins í raun og réttu var. Þessi mafía, já þetta var ekkert annað en skipulögð glæpastarfsemi, hafði náð öllum bönkum landsins og nánast öllum fjármálastofnunum í klær sínar og hafði net eignarhaldsfyrirtækja um fjölda landa þar sem stöðugt var fjármagn í flutt í endalausa hringi.

Öll ólöglegu trixin voru notuð, sýndarviðskipti, ólögleg kaup í fyrirtækjum og ekki minnst bönkum til að falsa eiginfjárhlutfallið, innherjaviðskipti og undanskot, þjófnaður og það sem flokkast undir fjárdrátt þegar alenningshlutafélög voru skipulega rænd til að kosta eigin lúxusneyslu eða aðra fjármálaávinninga.

Þetta var dyggilega stutt af velborguðum meðreiðarsveinum þeirra, lagatæknum Íslands í gegnum margar “virtustu” lögfræðiskrifstofur landsins. Löggjöfin var skipulega veikluð og eftirlitið bæklað í gegnum sambönd á löggjafasamkunduna, Alþingi Íslendinga. Þar hefur fólk margt ekki séð þetta eða verið hreinlega með í svikamyllunni í gegnum eigin ævintýri eða á einn eða annann hátt verið mútað.

Þáttur endurskoðenda er hér gríðarlega stór, en þeir voru nátúrlega með í þessu eða ekki þorað að segja frá. En þeir eru núna allflestir ef ekk allir í störfum fyrir skilanefndir ásamt þessum sömu lagatæknunum í reykfylltum bakherbergjum að skipta með sér bestu bitunum. Þetta er nátturlega gríðarlega traustvekjandi.

Það að eftirlitsaðilar FME og Seðlabanki skuli ekki hafa brugðist við er náttúrulega stórundarlegt, annað hvort hafa þeir ekki verið starfi sínu vaxnir, sem ég ætla rétt að vona að hafi verið raunin, hinn möguleikinn er náttúrlega öllu verri.

Mer finnst fremur að það megi saka fréttamenn og blaðamenn á Íslandi um að hafa verið allt of meðvirkir. Að hafa ekki séð ekki í gegnum netið og vera allt of ragir. Í mörgum löndum þessa heims hverfa blaðamenn, eru drepnir og pyntaðir og eiga yfir sér langa fangelsisdóma en hér var ekki því til að dreifa. Margir skörpustu fréttamennirnir voru hreinlega keyptir og gerðust blaðafulltrúar útrásarinnar og hinir flestir múlbundnir fjárglæframönnum í gegnum atvinnu sína sem nokkurs konar galeiðuþrælar og fjölmiðla”geldingar” enda fengu þeir borgað fyrir og sáu það sem skyldu sína að henda steinum í aðra sem létu ekki þagga niður í sér.

Ég held að þeir hafi hreinlega ekki þorað að dæma þig og aðra sem í raun hafa staðið upp úr þessari fjölmiðlalágkúru.

Fyrirmyndin ENRON hverfur í skuggan af þessu gígantsvindli. Ákaflega margir eru bendlaðir við þetta. Lögfræðiskrifstofur endurskoðendur já margir þeir sömu sem eru í skilanefndunum.

- - -

Í þágu lands og þjóðar?

Það er að sjálfsögðu tilviljun að þeir sem að tengjast flokkseigendafélögunum sterkum böndum hafa reynst sjá ótrúlega vel fram í tímann.

Tökum sem dæmi Ólaf Ólafsson, en hann er innmúraður og innvígður í Framsóknarflokkinn.

Við getum látið okkur detta í hug að ríkisstjórn Framsóknarflokksins fái á sinn fund erlendan sérfræðing sem að varar við því sem að síðan gerðist. Hvað gera þingmennirnir og ráðherrarnir?

Reyna þeir að skara eld að köku sinni og flokkseigenda sinna eða vinna þeir af heilindum fyrir land og þjóð?

Dæmi nú hver fyrir sig.

Við höfum líka viðbrögð Sjálfsstæðismanna. Hvað gera þeir þegar þeir frétta að Landsbankinn stendur höllum fæti? Senda þeir t.d. skýr skilaboð sem að stöðva “útrás” IceSave til fleiri landa eða selja þeir eigin hlutabréf í Landsbankanum? Dæmi aftur hver fyrir sig.

Er hugsanlegt að aðvaranir sem að stjórnvöld fengu hafi verið nýttar, þær hafi bara ekki verið nýttar í þágu lands og þjóðar?

- - -

Bankaleynd

Bankar eiga að öllu jöfnu að halda fullan trúnað um hag viðskiptavina

sinna, bæði innlán og útlán.

Af fréttum að dæma má rekja orsök íslenska bankahrunsins að stórum hluta

til viðskipta ráðandi hluthafa og lykilstjórnenda við bankana.

- - -

Hvenær má fremja glæpi?

Þakka kærlega fyrir langlundargeðið við að halda vefnum í gangi. Ég var kallinn sem byrjaði að senda þér tryggingaálagið hérna um árið sem þú birtir síðan með tilheyrandi umræðu. Þetta var á fyrri parti ársins í fyrra. Þá myndaðist smám saman ágætiskjarni sem kommernteraði hjá þér og mér fannst umræðan mjög hvöss en áreiðanleg. Ég er eiginlega löngu hættur að nenna að kommentera þar sem mér sýnist að öfgakenndir einstaklingar geri allt til að minnka trúverðuleika vefsins. Þannig að ég þakka þér enn fyrir þrautseigjuna.

En mig langar til að hamra aðeins á eftirfarandi:

Fyrrverandi bankastjórn Seðlabankans sem átti 92 milljarða í eigið fé, lánaði bönkunum 350 milljarða án veða. Lánin voru falin í gegnum smáar bankastofnanir til að fela slóð og engin tilraun gerð til að krefjast viðeigandi veða. Fyrrverandi bankastjórn hefur með þessu gerst sek um hræðilegan glæp. Enginn þeirra reynt að verja sig út frá t.d. heilsufari. Hversvegna er ekki búið að hreppa yfirmenn stofnunarinnar í gæsluvarðhald? Hversvegna hefur engin ákæra verið lögð fram? Verði engin opinber ákæra lögð fram, geta einstaklingar fengið gjafsókn til að refsa megi þeim sem ábyrgir eru?

Nokkrir ráðherrar ríkisstjórnar Geirs Haarde eyddu 280 milljörðum af almannafé án nokkurrar heimildar til að borga eigendum peningamálareikninga bankanna. Fjárveitingavaldið var aldrei spurt, engin heimild er í lögum sem réttlæta þennan gjörning. Af hverju er ekki búið að fangelsa þetta fólk? Verður það ákært, og ef svo er ekki geta einstaklingar þá fengið gjafsókn til að refsa megi þessum einstaklingum fyrir eitt stærsta rán sögunnar?

Að maður tali ekki um Icesave….

Er ekki ákært ef viðkomandi er opinber starfsmaður? Má fremja glæpi ef glæpamaðurinn er nægilega stórtækur og stórlega vanhæfur og gegnir réttu embætti?

Bankarnir voru að stórum hluta fjármagnaðir af íslenskum almenningi með

innlánum og hrun þeirra hefur stórskaðað íslenskt efnahagslíf.

Þess vegna er sjálfsagt og eðlilegt að aflétta bankaleynd af öllum

viðskiptum lykilhluthafa og lykilstjórnenda við bankana sem þeir réðu yfir.